CELEX: 32019R1207
Language: ro
Date: 2019-07-15 00:00:00
Title: Regulamentul de punere în aplicare (UE) 2019/1207 al Consiliului din 15 iulie 2019 privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene

17.7.2019   
               
               
                  RO
               
               
                  Jurnalul Oficial al Uniunii Europene
               
               
                  L 191/1
               
            
         REGULAMENTUL DE PUNERE ÎN APLICARE (UE) 2019/1207 AL CONSILIULUI
         din 15 iulie 2019
         privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1509 al Consiliului din 30 august 2017 privind măsuri restrictive împotriva Republicii Populare Democrate Coreene și de abrogare a Regulamentului (CE) nr. 329/2007 (1), în special articolul 47 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 30 august 2017, Consiliul a adoptat Regulamentul (UE) 2017/1509.
                  
               
                     (2)
                  
                  
                     În conformitate cu articolul 47a alineatul (1) din Regulamentul (UE) 2017/1509, Consiliul a revizuit lista persoanelor și entităților desemnate care figurează în anexele XV, XVI, XVII și XVIII la regulamentul respectiv.
                  
               
                     (3)
                  
                  
                     O persoană care a fost enumerată atât în anexa XIII, cât și în anexa XV ar trebui eliminată din anexa XV. Rubrica referitoare la o entitate din anexa XVI ar trebui actualizată.
                  
               
                     (4)
                  
                  
                     Prin urmare, anexele XV și XVI la Regulamentul (UE) 2017/1509 ar trebui modificate în mod corespunzător,
                  
               ADOPTĂ PREZENTUL REGULAMENT:
         
            Articolul 1
            Anexele XV și XVI la Regulamentul (UE) 2017/1509 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptată la Bruxelles, 15 iulie 2019.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  JO L 224, 31.8.2017, p. 1.
      
      
         
            ANEXĂ
            Regulamentul (UE) 2017/1509 se modifică după cum urmează:
            
                        1.
                     
                     
                        În anexa XV, secțiunea (a) [„Persoanele fizice desemnate în conformitate cu articolul 34 alineatul (4) litera (a)”] se modifică după cum urmează:
                        
                                    (a)
                                 
                                 
                                    se elimină rubrica 30, referitoare la RI Pyong Chol (data nașterii: 1948);
                                 
                              
                                    (b)
                                 
                                 
                                    rubricile rămase se renumerotează de la 1 la 27.
                                 
                              
                  
                        2.
                     
                     
                        În anexa XVI secțiunea (b) („Persoanele juridice, entitățile și organismele”), rubrica referitoare la entitatea următoare se înlocuiește cu următorul text:
                        
                                    „3.
                                 
                                 
                                    Biroul Administrativ Maritim
                                    
                                       alias Biroul de administrație maritimă din Coreea de Nord sau Administrația maritimă din RPD Coreeană
                                 
                                 
                                    
                                                Adresă: Ryonhwa-2Dong, Central District, Phenian, RPDC
                                             
                                          
                                                PO Box 416
                                             
                                          
                                                Tel. 850 218111 Ex 8059
                                             
                                          
                                                Fax 850 23814410
                                             
                                          
                                                E-mail: mab@silibank.net.kp
                                             
                                          
                                                Site web: www.ma.gov.kp
                                             
                                          
                                 
                                    16.10.2017
                                 
                                 
                                    Biroul Administrativ Maritim a contribuit la eludarea sancțiunilor impuse de Consiliul de Securitate al Organizației Națiunilor Unite, inclusiv prin redenumirea și reînmatricularea unor active ale entităților desemnate și prin furnizarea de documente false navelor care fac obiectul sancțiunilor impuse de Organizația Națiunilor Unite.”